|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.decembrī** | **Nr. GND/2024/** |
|  | **(protokols Nr. )** |

**Par projekta “Uzņēmējdarbības attīstība Gulbenes pilsētā” pieteikuma iesniegšanu un projekta finansējuma nodrošināšanu**

Gulbenes novada pašvaldība, pamatojoties uz Gulbenes novada attīstības programmas 2018.-2024.gadam Investīciju plānā 2022.-2024.gadam Ilgtermiņa prioritātēm IP2 Ilgtspējīga ekonomika un uzņēmējdarbību atbalstoša vide (RVE) un Ministru kabineta 2024.gada 16.janvāra noteikumiem Nr.55 “Eiropas Savienības kohēzijas politikas programmas 2021.–2027.gadam 5.1.1.specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1.pasākuma "Infrastruktūra uzņēmējdarbības atbalstam" īstenošanas noteikumi”, gatavo projekta „Uzņēmējdarbības attīstība Gulbenes pilsētā” pieteikumu iesniegšanai un izvērtēšanai Centrālajā finanšu un līgumu aģentūrā.

Projekta „Uzņēmējdarbības attīstība Gulbenes pilsētā” mērķis ir uzņēmējdarbības publiskās infrastruktūras attīstība Gulbenes pilsētā, mazinot negatīvas sociālekonomiskās sekas reģionos, veicinot komersantu atbalstu Gulbenes pilsētā, tādējādi paaugstinot kopējo algu fondu un privātās nefinanšu investīcijas nemateriāliem ieguldījumiem un pamatlīdzekļiem. Uzņēmējdarbības attīstības veicināšanai plānots pārbūvēt Kalna ielas posmu, Vītolu ielas posmu un Raiņa ielas posmu. Visām ielām plānota nolietoto brauktuvju un segumu atjaunošana, mūsdienīgas un drošas vides  nodrošināšana apkārtējiem iedzīvotājiem, infrastruktūras pielāgošana mūsdienu vajadzībām.

Sadarbības partneris projektam ir SIA ”Gulbenes Energo Serviss”, kas projektā būs atbildīgs par ūdens un kanalizācijas sistēmas sadaļu.

Projekta kopējās izmaksas ir 2 077 091,77 EUR (divi miljoni septiņdesmit septiņi tūkstoši deviņdesmit viens *euro* 77 centi), kur 85% jeb 1 765 528,00 EUR (viens miljons septiņi simti sešdesmit pieci tūkstoši pieci simti divdesmit astoņi *euro* 00 centi) ir ERAF finansējums. Uz pašvaldību attiecināmās projekta izmaksas ir 1 746 209,55 EUR, tajā skaitā PVN, (viens miljons septiņi simti četrdesmit seši tūkstoši divi simti deviņi *euro* 55 centi), tajā skaitā 261 931,43 EUR (divi simti sešdesmit viens tūkstotis deviņi simti trīsdesmit viens *euro* 43 centi) pašvaldības līdzfinansējums. Uz sadarbības partneri (SIA “Gulbenes Energo Serviss”) attiecināmais finansējums ir 330 882,22 EUR (trīs simti trīsdesmit tūkstoši astoņi simti astoņdesmit divi *euro* 22 centi), tajā skaitā 49 632,33 (četrdesmit deviņi tūkstoši seši simti trīsdesmit divi *euro* 33 centi) ir sadarbības partnera līdzfinansējums. Ārpus projekta izmaksas nav paredzētas. Projekta ietvaros ir iespējams saņemt 50% avansu no ERAF līdzekļiem. Projekta īstenošanai paredzētais termiņš ir 2026.gada 31.decembris.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2024.gada 16. janvāra noteikumiem Nr. 55 “Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.1. pasākuma "Infrastruktūra uzņēmējdarbības atbalstam" īstenošanas noteikumi”, un Gulbenes novada pašvaldības domes apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar \_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_), "Atturas" – \_\_\_ (\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT Gulbenes novada pašvaldības projekta “Uzņēmējdarbības attīstība Gulbenes pilsētā” pieteikuma iesniegšanu 5.1.1.1.pasākuma "Infrastruktūra uzņēmējdarbības atbalstam" projektu iesniegumu atlasē.

2. NODROŠINĀT projekta realizācijai nepieciešamo līdzfinansējumu 261 931,43 EUR (divi simti sešdesmit viens tūkstotis deviņi simti trīsdesmit viens *euro* 43 centi) apmērā, ņemot aizņēmumu Valsts kasē.

3. NODROŠINĀT projekta realizācijai nepieciešamo priekšfinansējumu 882 764,00 EUR (astoņi simti astoņdesmit divi tūkstoši septiņi simti sešdesmit četri *euro* 00 centi) apmērā, ņemot aizņēmumu Valsts kasē.

4. Par projekta “Uzņēmējdarbības attīstība Gulbenes pilsētā” ieviešanu atbildīgs ir Gulbenes novada Centrālās pārvaldes Attīstības un iepirkumu nodaļas vadītājs.

5. Lēmuma izpildes kontroli veikt Gulbenes novada pašvaldības izpilddirektoram.

Gulbenes novada pašvaldības domes priekšsēdētājs A.Caunītis

Sagatavoja: L.Šķenders